LidanRubinov/Halacha-QA huggingface dataset:
שאלה: ממדוע יש ממזר-אמונה: קוראים לי רוני ואני רוצה לשתף אתכם בשאלה שמציקה לי הרבה זמן: ממזר הוא מי שנולד לאישה נשואה מגבר זר : שנאמר "לא יבא ממזר בקהל ה גם דור עשירי לא יבא לו בקהל ה " (דברים כ"ג ג ), פירוש שלא יתחתן הממזר לעולם במשפחת ישראל. והרי התורה מלמדת אותנו שעלינו לקבל את האחר,ולשפוט אדם על פי מעשיו ולא על פי מעשי הוריו! ואפילו הקב"ה לא הרג את ישמעאל במדבר על אף שידע שמזרעו יצאו שונאי ישראל, אז גם אסור לנו לשפוט אדם על עתידו!,אז מה עם בן שורר ומורה? איך התורה יכולה לגזור חיים כל כך מרים על תינוק שרק נולד? תינוק שיגדל בידיעה שהוא שונה מכולם! תינוק שיהפוך לאיש וידע שאהבת חייו לא תהיה מבנות ישראל והוא עצמו בן ישראל שאמו יהודיה לכול דבר! תינוק שיגדל בידיעה שגם בניו אחריו יסבלו את אותו הסבל שהוא סובל!!! איך התורה שהיא תורת חיים מאמללת כך חיים שלמים! עולמות שלמים!!! איך מכול הטוב שהתורה מלמדת אותנו יוצא כל כך הרבה רוע! למה שאני אאמין במישהו שגוזר על אנשים חיים אומללים כל כך מבלי לשפוט את האדם עצמו? יום טוב מקווה לתשובה מספקת.
תשובה: ראשית, מקרה של ממזר הוא אכן מקרה עצוב, בו אדם אסור להתחתן עם רוב הנשים בעם ישראל. עם זאת, חשוב להדגיש שממזר אינו אסור בכל הנשים היהודיות, לממזר מותר לשאת גיורת, או אשה אחרת שהיא גם ממזרת. אם כי יצא למעשה שגם זרעו יהיו ממזרים. אתה חש במידה מסוימת של צדק כי בגלל ההגבלות שמוטלות על הממזר, הוא נחשב דחוי בחברה, והוא לא יכול להתחתן עם אשה יהודיה. קודם כל אני רוצה להדגיש כפי שפתחתי בדבריי שלממזר מותר להתחתן עם יהודייה אם היא גיורת, או שהיא בעצמה ממזרת. אבל דבר נוסף, מה תאמר על אמא שהיא נשאית איידס ורוצה להביא ילד לעולם, היא מביאה אותו, והוא חולה איידס. איפה הצדק? הילד נולד בתור חולה איידס, וכל חייו הוא יסבול? יש אנשים שנולדים למשפחות עשירות, ומה שהם רוצים יש להם, לעומת זאת יש אנשים שנולדים בארצות אפריקה, ואין להם אפילו אוכל לאכול, הם רעבים ללחם ממש (מושג שאנחנו לא מכירים בכלל) למה? יש ילדים שנולדו במשפחה שהאבא אכזרי, ומאמלל את הילדים, ויש ילדים שנולדים במשפחות שבהן היחסים בין ההורים לילדים הוא יחסים מחבקים וחמים. צריך להבין שיש דברים שאינם תלויים במה שאדם עושה, יש כל מיני מציאויות שאדם נולד אליהם, ולא בהכרח הוא שולט עליהם. לך מפריע שהצדק לא מרשה לגזור על אדם חיי אומללות. אם התורה היא תורת חיים, איך יתכן שאדם שלא עשה רע, נולד למציאות של רוע. קודם כל עלינו להבין שממזר זו מציאות חיים, כמו שיש ילדים שנולדים במשפחות מצוקה, במשפחות שאין אוכל, או כחולים להורים חולים, כך יש ילדים שנולדים ממזרים. המציאות הזו היא פגם רוחני, כמו שיש פגמים בעולם כמו מחלה תורשתית או סביבה לא תומכת, כך יש פגמים רוחניים. כמו שלא נשאל מדוע יש לאותו אדם פגמים, והוא חי במציאות פגומה, כי מה לעשות אלו ההורים שלו שהולידו אותו, והוא נולד למציאות מסוימת של חיים, כך גם לא נשאל את הממזר, שה  ישפוט אותו לפי מעשיו. כי נכון אמנם ששופטים אדם לפי המעשים שהוא עושה, אך ברור שלכל אדם יש את נקודת ההתחלה שממנה הוא מתחיל, ולכן אדם שנולד במציאות מסויימת צריך לעשות משהו מיוחד בשביל שיהיה במציאות אחרת. אחרי שהבנו שממזר זו מציאות חיים, נעיין בתשובה הבאה ונוכל לראות כמה הסברים מדוע ה  טבע את המציאות הרוחנית הזו שנקראת ממזר, ומה המשמעות שלה: אני מקווה שעזרתי, ולכל שאלה: עקיבא akivamakshivim gmail.com
שאלה: אאשמח שכבוד הרב יאשר אם דבריי נכונים: מה היה הנס עם מנורת הזהב? האם שכל הנירות פנו לכיוון הנר האמצעי? 2.תפקיד הלווים במשכן? שזר לא יתקרב,לפרק ולהרכיב את המשכן ולשאת את המשכן וכילו בזמן המסע? 3.האם ה ציווה על פסח שני כי היו אנשים טמאים שלא הספיקו להקריב את קורבן פסח בזמן? 4.שבט דן נקרא מאסף כי אספו אבידות שנפלו בזמן המסע והחזירו אותן לבעליהן? 5.מתי שבט דן החזי ראת האבדה לבעליו? אחרי המסע או לפניו? 6.בין משה ליתרו (בספר במדבר) יתנהל דו שיח,משה שכנע את יתרו לבוא איתם לא"י אך בסוך הדו שיח לא כתוב האם יתרו הסכים לבוא איתם לא"י אן שחזר למדיין מה הוכרע לפי הפשט?
תשובה: 1. יש מחלוקת מה הוא הנר המערבי לפי אחד הפרושים אתה צודק. יעוין כאן בקישור בויקיפדיה 2.נכון 3. נכון 4. לא שבט דן אלא דגל מחנה דן. הפירוש שכתבת הוא פרוש הירושלמי ונראה שהוא דרש. לפי הפשט היה דגל דן אחרון בתנועה, והדרש מניח שאם היה אחרון מסתמא גם מצא את כל האבדות. 5. לא שואלים קושיות על הדרש. וגם אם נניח שזה קרה, אין לנו דרך לדעת מתי עשה זאת בדיוק. 6. כנראה שכן. כך גם מסביר הרמב"ן שם מצ"ב: רמב"ן במדבר פרק י פסוק כט. ועל דעתי כי נתרצה אליו בזה ועשה כן כאשר הזכרתי שם (שמות יח א), וכך אמרו בירושלמי (בכורים פ"א ה"ד) בני קיני חותן משה מביאין וקורין, דכתיב לכה אתנו והטבנו לך: אם יתרו לא הלך עימהם כיצד בני קיני הגיעו לארץ (אפשר להוסיף לירושלמי ביכורים גם את יעל אשת חבר הקיני)
שאלה: ככשרות מוצרי סויה ובשר: לאחרונה נתקלתי במוצרים רבים שהם מעין "חיקוי" למוצרים חלביים אך למעשה הם פרווה - חלב סויה, גבינות על בסיס סויה, יוגורטים ועוד. רציתי לדעת אם יש מניעה כלשהי לצרוך את אותם המוצרים יחד עם בשר? (למשל עוף בשמנת צמחית, קציצות בשר עם "גבינה" פרווה וכו.)
תשובה: וברכת ד  אפשר לצרוך רק אם שמים או מציינים את החלב שהוא חלב סויה. בלא זה אין לאכול בשר בחלב סויה, מכיוון שיש בזה דין מראית עין. שבת בברכת התורה והארץ יהודה הלוי עמיחי כפר דרום אשקלון
שאלה: גגרעיני צ יה: האם בגרעיני צ יה יש חשש של חרקים או תולעים?
תשובה: בכל סוגי הזרעונים יש חשש לנגיעות. לכן יש להתבונן בהם לפני השימוש. ניתן לעשות בדיקת מדגם על הכל הצכולה ולאחסן אותם במקרר ואז אין צורך לבדוק אותם שוב.
שאלה: ככשרות מוצרי בשר ועוף: רציתי לשאול באופן נקודתי לגבי כשרות מהדרין אור יהודה לעוף, מה טיבה? באופן כללי, אני קצת מבולבלת לגבי עניין הכשרויות. כרגע החלטנו שאנחנו אוכלים רק עטרה בד"צ וכדומה. האם יש הבדל מהותי בין הכשרויות השונות של המהדרין או כשרויות לא מהדרין כאשר הכשרות נחשבת לרמה גבוהה כמו שהבנו ביחס לכשרות של הרבנות נתיבות? האם יש הבדל בין מהדרין של כל מיני רבנויות מקומיות לבין כשרות כמו עטרה? מה ההבדל? איך ראוי לנהוג כאשר מגיעים להורים למשל והם אוכלים כשרות שהיא לא מהודרת? רבה.
תשובה: עיין במאמר יסודי שונה על כמעט כל שאלותיך: ועיין עוד
שאלה: צצמידים מרוקאיים בשבת: האם מותר ללכת עם צמידים מרוקאיים בשבת? (כשיש שניים ויותר והגם גורמים לצלילים שונים.)
תשובה: מותר ללכת עם כמה צמידים מרוקאים בשבת למרות שהם משמיעים קול של צלצול, כיון שאין משמעות מוזיקלית לצליל שיוצא מהם, והם אינם מיועדים לעשיית קול שיר מיוחד. וזכנו לקבל שבתות מתוך רוב שמחה עקיבא akivamakshivim gmail.com מקורות: שמירת שבת כהלכתה (החדש) כח, מא ערוך השולחן אורח חיים שלח, סעיף ה
שאלה: nnaev mwheu: ב"ה בביתי משתמשים רק במוצרי מהדרין ב"ה. רציתי לדעת האם ניתן להכניס משקה "צ יקו" של עלית בכשרות הרב חדד רבנות לוד יש לציין שעל האריזה מופיע ברכיבים "100 צמח עולש בלבד"
שאלה: ממקווה בגבס: החלקתי מהשלג ויש אפשרות שלא היה לנו להיות ביחד חודש וחצי בגלל הגבס האים יש אפשרות להוציא את הגבס ליום אחד או לחקות בסבלנות
תשובה: לצערי ראיתי את השאלה רק עכשיו. לא הבנתי את השאלה. אם יש אפשרות להוריד את הגבס ליום אחד - למה לא לעשות כן?
שאלה: ללידה: כבוד הרב לפני כשלושה ימים נולד לאחי בן זכר. לפי מיטב ידיעתנו לאחר הלידה האמא צריכה לקרוא ברכת הגומל והאב צריך לעלות לתורה. השאלה שלנו היא מתי האב עולה לתורה, בשבת שלאחר הלידה או בשבת שלאחר הברית? נשמח לתשובה בהקדם, לילה טוב ושבת
תשובה: לך מזל טוב ללידה. אקדים ואומר שבדברים אלו לא כדאי לאחות ואף לא להורים להתערב אלא לתת לזוג הצעיר את ההחלטות שלו. 1. ברכת הגומל ליולדת מקובלת בהרבה קהילות אבל יש נשים או משפחתות בהם לא נעים ליולדת לברך הגומל ואז או שהיא יוצאת ידי חובה בשמיעה מאחר, או שמתכוונת לכך בתפילת שחרית או שאינה מברכת (צניעות אשה דוחה ברכה אם אינה מרגישה בנוח) כלותי ילדו ילדים רבים ומעולם לא שאלתי או הזכרתי לבני דין ברכת הגומל ליולדת אלא כל אחד מהם עשה כהבנתו. 2. חיוב האב לעלות לתורה הוא לשיקול הגבאים. במשנה ברורה, רי עדיפות העליות, אבי הילד בעדיפות גבוהה בשבת הראשונה שאשתו באה לבית הכנסת אחרי הלידה. אין נוהגים היום לברר מתי אשתו באה לבית הכנסת והמקובל ברוב הקהילות הוא להעלות אותו לתורה בפעם הראשונה אחרי הלידה שהוא בא לבית הכנסת בו הוא מתפלל בקביעות. אם צפויה ברית מילה - נוהגים להעלות את אבי הבן בשבת שלפני ברית המילה בכל אלו הדברים צריך להודיע לפני שבת לגבאי בית הכנסת שנולד לו בן, ולבבר איתם מה המנהג אצלם בבית הכנסת. בברכת מזל טוב שיזכו לגדלו לתורה לחופה ולמעשים טובים דוד לוי לבירור נוסף 098987548
שאלה: על מזון: מה מברכים על ג ינג ר
תשובה: זנגביל הוא תבלין ולא מברכים עליו באופן עצמאי. אבל מוכרים היום קוביות או רצועות זגביל מצופים עם סוכר. וכאן כיון שצורת הזנגביל לא השתנתה נראה לומר שמברכים בורא פרי האדמה. אבל המברך "שהכל" לא הפסיד
שאלה: ההרטוריקה היא לא הכל - דבר תורה לפרשת וארא: אחרי תחנונים מרובים של משה, ה אומר לו שאכן נתתיך אלוקים לפרעה, ואהרן אחיך יהיה נביאך. כלומר, אהרן הוא זה שידבר לפרעה, למרות שמשה יהיה ה אלוקים, יעביר את דבר האלוקים. נשאלת השאלה: משה אכן היה כבד וכבד לשון, ולא יכל לדבר לפרעה, ואנחנו יודעים שאהרן היה נביא, אם כך מדוע ה אכו לא שלח רק את אהרן, למה צריך את משה?
תשובה: בפרשה הקודמת, פרשת שמות, ה  מצווה למשה ללכת לפרעה. למרות שמשה טוען שזה לא מתאים לו, והוא כבד פה ולשון, ה  אומר לו שהוא רוצה שהוא ילך. ה  לא מסביר לו, וגם לא לנו למה? למה הוא בחר דווקא במשה, מנהיג שלא יודע לדבר יפה, שלא יכול לדבר לעם בשפתו, ולפרעה בצורה טובה וברורה? יש האומרים, שה  בחר דווקא במשה כמנהיג, על מנת שלא יגידו שמשה  עבד  על עם ישראל, וקנה אותם בדמגוגיה על ידי כח השכנוע שלו, כדי למנוע את זה התורה כותבת בכל מקום שהמנהיג של עם ישראל, ומעביר התורה, הוא אדם שמדבר בצורה לא טובה ובכבדות. אבל כמובן, שיש בזה משהו עקרוני יותר (עפ"י הרש"ר הירש): אנחנו נהנים להקשיב לאדם שמדבר אלינו ואיתנו, בשפה שלנו, ובגובה העיניים שלנו. אנחנו מעדיפים אפילו מישהו שידבר איתנו בסלנג ולשון עדכנית, עם כמה ביטויים שאנחנו יודעים לדבר בהם. לא רק שאנחנו נהנים להקשיב, אלא לפעמים אנחנו שומעים אדם שלא מדבר בשפה שלנו, ואומרים, וואלה, על מה הוא מדבר בכלל? מה הוא רוצה מאיתנו, אנחנו לא מדברים איתו באותה שפה. אנחנו נוטים להעדיף את האדם שמדבר אלינו - אהרן, ובצדק, חשוב שיהיו אנשים שידברו אלינו בשפה שלנו, במילים שלנו, שנבין אותו, ושנבין את התורה גם בראש שלנו. אבל תמיד צריך לזכור, שהאדם הכי גדול שהופיע אלינו, משה רבינו, לא ידע לדבר אלינו כל כך, הוא היה כבד פה וכבד לשון. זה בדיוק מה שהתורה רצתה להדגיש בכך שה  בחר את משה למרות שהוא כבד פה וכבד לשון, לפעמים, או אפילו בדרך כלל האנשים הגדולים יותר, יודעים לדבר פחות טוב. התורה רוצה להדגיש לנו שבשביל שאדם יהיה גדול בתורה, ויעביר לנו את תורת משה, הוא לא בהכרח צריך לדעת לדבר. אנחנו לא חייבים ללכת אליו לשיעורים, כי אולי לא נבין, אבל אנחנו יכולים לשאוף לגדלות והידע התורני שלו.כי אולי הוא לא יודע לדבר, אבל הוא דמות רוחנית גדולה, דמות שאפשר להסתכל עליה, ולהתרשם ממעשייה. אז פעם הבאה כשאנחנו שומעים אדם שמדבר לא הכי, נדע שגם אם הוא לא בדיוק מדבר אלינו. לא נשפוט אותו רק לפי הדיבור שלו, נדע שיש עוד מרכיבים רבים, שלפיהם בונים את האישיות התורנית! שבת
שאלה: לללא נושא: בע"ה, האם אפשר לסמוך על בד"ץ חתם סופר,שארית ישראל,בית יוסף,מחזיקי הדת,י (על קופסאות שימורים,חומרי גלם,ממתקים וחטיפים למינהם וכו.) 2) במידה ואנחנו קונים ירקות ופירות מחנות בבעלות ערבים האם צריך לעשר? עם בלי ברכה? 3)על מה צריך להקפיד כאשר אוכלים במסעדה בירושלים האם מספיק שיש תעודת מהדרין מהרבנות ירושלים או שבנוסף צריך גם בד"צ? יש לציין שיצא לי לאכול במסעדה חלבית בעלת תעודת מהדרין מהרבנות ירושלים (פסטות וירקות) ומשום מה אני לא רגועה. אני גם רוצה ללמוד לפעם הבאה ואשמח אם הרב ייעץ לי.!
תשובה: יש בעולם הכשרות שני נושאים : 1. חומרי גלם 2. נהלי הייצור חומר גלם: ישנם אנשים שמקפידים על מהדרין וצורכים כל מוצר הנושא כשרות מהדרין ויש מי שצורך רק הכשרים מסוימים. ולכן אם אתה מקפיד רק על הכשרים מסוימים אתה צריך לבדוק עם המשגיח איזה חומרי גלם משתמשים. וזה נכון לכל סוג מוצר. יכול להיות שבבשר או בירקות עלים וכד  אתה אוכל רק הכשרים מסוימים וכל השאר אתה אוכל כל מהדרין. נהלי כשרות: לרה"ר יש נהלים אחידים וברורים מהו מהדרין. אבל למעשה בשטח אין נהלים אחידים אלא כל רבנות וכל בד"ץ גם כן עושה לפי הנהלים שקבעו לעצמם. למשל בצליית כבד. הנוהל של הרה"ר הוא להחמיר כשיטת האשכנזים שצריך רשת, מלקחיים ושאר כלי הצלייה מיוחדים רק לכבד. וגם צריך לחרוץ, לשטוף ולמלוח אותו לפני הצלייה. אבל יש מקומות שהנוהל שלהם הוא ללכת לפי שיטת מר"ן בעניינים הללו. ובעיניי ראיתי במסעדה של אחד הבד"צים הספרדים שלא ביצעו את המליחה וכו. ולכן גם כאן ראוי לשוחח עם המשגיח כדי לדעת מה הנהלים.
שאלה: ככיסוי ראש לנשים: אני עומדת להתחתן ואני רואה נשים הולכות עם כיסויי ראש שונים. איזה חלק של השיער צריך באמת לכסות מן הדין?
תשובה: לכתחילה צריך לכסות את כל השיער וניתן להשאיר טפח גלוי מקדימה. (שיעור טפח הינו 8 ס"מ). לגבי הוצאת צמה, מופיע בראשונים (רשב"א, מהר"ם אלשאקר) ששיער שמחוץ לצמה, אשר אין נהוג לכסותו, פטור מכיסוי ראש. בגדר שיעור הצמה זה ישנה מחלוקת. הבנת החתם סופר שזהו שיער מצומצם מאוד שלא מצליחים לכסותו, ובלשונו: " צמת בגד המצמצם השער שלא יבצבצו לחוץ, ומכל מקום אותן מעט שאי אפשר לצמצם.אינם ערוה". לעומת זאת, הרב משה פיינשטיין (אגרות משה, אה"ע א  סימן נח), כותב שאין זה מוכרח ואפשר לפרש שבצמה מותר לגלות גם יותר מטפח, וכן משמע מלשון המהרם אלשאקר שכתב בשאלה: " אם יש לחוש לאלו הנשים שנהגו לגלות שערן מחוץ לצמתן להתנאות בו", ומשמע שזהו שיער שהוציאו ממש כדי להתנאות בו שמותר. הרב פיינשטיין מסכם שראוי להחמיר, אך מי שמיקל בכך יש לו על מי לסמוך ובלשונו: "ולכן לדינא אף שמן הראוי שיחמירו הנשים לכסות כדסובר החתם סופר.אבל פשוט שאלו הרוצות להקל בשני הדינים אין להחשיבן לעוברות על דת יהודית.ואין להמנע אפילו לתלמיד חכם וירא שמים מלישא אשה כזו אם היא יראת שמים ומדקדקת במצות ובעלת מדות". לפיכך, עדיף לכסות את כל השיער וניתן להשאיר טפח מקדימה. עם זאת, בודאי עדיף לכסות את הראש ללא כיסוי שיער הצמות מאשר לא לכסות כלל. רונן (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: ללמי יש יותר כבוד? איך לא לחפש להיות כל הזמן במרכז?: קודם כל רבה על האתר שלכם. ורציתי להגיד שההרגשה הזאת שאתה מדובר ופופולרי כזה ושנותנים לך כבוד ושאתה מרגיש מקובל זה הרגשה כ"כ טובה.אז לפי דרך הטבע אני ירצה את זה וינסה להשיג את זה אבל מצד שני אני יודעת שזה ממש לא מטרה טובה לחפש כבוד ולנסות להיות כל הזמן במרכז העניינים ומקובל. איך איפשר לעשות שזה לא ימשוך אותי כ"כ ולהפסיק לחפש כל הזמן להיות במרכז העיניינים?
תשובה: נשמה יקרה! אוהו כמה שההרגשה הזו שאת מתארת טובה! זה הרגשה שטבועה בנו מאז שאנחנו קטנים   הרצון לתפוס את תשומת הלב של אבא או אמא, של הגננת או של החברים בכיתה. זה פשוט כיף לדעת שאנשים רוצים אותך בקרבתם, רוצים לשמוע מה שאתה אומר, מייחסים לך חשיבות ומתייחסים אליך. והאמת, שאם הכבוד לא היה דבר טוב   הקב"ה לא היה בורא אותו.הא? לצד זה שהקב"ה ברא את הכבוד ח מלמדים אותנו ש"הקנאה, התאווה והכבוד מוציאים את האדם מן העולם". אנשים מסוגלים לעשות דברים פשוט חסרי היגיון בשביל הכבוד (מכירה נגיד את כל האלו שמעשנים "בשביל החבר ה"?) הרצון לכבוד זה חלק מהטבע האנושי שלנו, רק השאלה היא אם מה שיניע אותנו בחיינו הוא הכבוד שלנו או כבוד שמיים? מה את חושבת שעדיף שיניע אותך? נגיד שעדיף שהכבוד שלנו יניע אותנו. בואי נדמיין את זה רגע. נראה לי שאת בעצמך יכולה להרגיש עד כמה הרדיפה אחרי הכבוד זה בור בלי תחתית   כמה רוצים עוד ועוד ועוד, וזה משגע את השכל לחפש את הכבוד הבא. וגם כשמשיגים משהו   זה זמני. אז אולי עדיף שמה שיניע אותנו זה כבוד שמיים? בואי נדמיין את זה עכשיו. הרבה יותר טוב, לא? הרדיפה אחרי כבוד שמיים (שעוד רגע נסביר מה זה) בעצם מצילה אותנו מכל הצורך בהתייפייפות לפני אנשים אחרים. במקום לרדוף אחרי הכבוד של עצמנו, אנחנו רודפים אחרי כבוד שמיים. ולזה, תכלס, אין מחיר   זה אוצר! אז מה זה כבוד שמיים? רבנו בחיי כותב כך: " לעשות את כל פעולות עבודת ה  מתוך כוונה לעבוד בהן את ה  לבדו." שכל המעשים שלך יהיו מכוונים מתוך כוונה ורצון לעבוד את ה  לבדו, לפרסם את שם ה  בעולמו, ולא מתוך הרצון שיחניפו לנו. אז איך עושים את זה? קודם כל   לברר בינך לבין עצמך   מה העיקר ומה הטפל, מה מניע אותך לעשות ולפעול כאן- הכבוד או ה- לשם שמיים? הרצון שווה חצי דרך, שכאדם רוצה להתרחק מהכבוד הוא לומד עם הזמן לעבוד את ה  ולהתרכז רק במה שקורה בינו לבין ה  ולא בחוץ ברור שזאת עבודה, תהליך שיש בו עליות ומורדות, אבל כל ניצחון קטן כ"כ מספק וזה משהו שאפשר להשיג! בתפילה אנחנו מבקשים מהקב"ה: "ויהיו כל מעשינו לשם שמיים"   אנחנו מבינים שאנחנו לא צריכים את הכבוד, הוא לא מועיל לנו כי אנחנו כאן כדי למלא את רצון ה. אז למה אנחנו צריכים כבוד אם אנחנו רק שליחים? ה  כ"כ מעריך אותך בתור מי שאת   השליחה שלו, הבת שלו, האוצר הכי יקר שלו   הוא שמח על המעשים הטובים שלך וגאה בך   אז למה צריך כבוד מבני אדם? לכן ההמלצה הכי טובה שלי היא שכשאת מרגישה שאת פועלת ממקום נקי ושאת רוצה רק טוב   יאללה, לכי על זה. אם את מרגישה שכל העיסוקים שלך באים רק בשביל הכבוד, אולי עדיף לוותר ולהתגבר. ואם זה גם וגם? כאן זאת העבודה האמיתית, להתפלל ולהשתדל לעשות את הדברים מהמקום הנכון   לשם שמיים. אז צדיקה, מקווה שכל מעשינו יהיו באמת לשם שמיים אם תרצי עוד לדבר   בשמחה, אני במייל! בת-חן batchenoh gmail.com
שאלה: ללטוס ביום שישי: הרב רציתי לשאול האם מותר להתחיל טיסה מישראל לארה"ב בהמשכים כאשר הטיסה מתחילה ביום חמישי ב3 אח"צ בקיץ, נמשכת כ30 שעות ( ב-17 מגיע לרומא, יש הפסקת לילה ברומא ובשעה 9 בבוקר בשעת רומא יש טיסת המשך לארה"ב ומגיע לשם בשעה 13 ביום ששי בזמן ארה"ב), וזמן ההגעה הזאת היא שבת בישראל.
תשובה: חשוב קודם כל להדגיש שזמן השבת נקבע אך ורק לפי המקום שבו אתה נמצא, אם נמצאים בארצות הברית כרגע אז הולכים לפי הזמן של ארצות הברית, ולכן אין להתייחס לכך שבארץ ישראל באותו זמן זה שבת. פרט לכך, למרות שמהדין זה מותר, מומלץ תמיד לחשוש ולקחת טווח בטחון רחב, מכיון שעיכובים בטיסות הם דברים שקורים יום יום, ואני אישית מכיר כמה אנשים שפספסו טיסות. אדם יכול להתקע באנגלייה או ברומא בגלל שטיסת ההמשך נדחתה בחמש שעות, ואין לו סיכוי להגיע בזמן. בהצלחה עקיבא כהנא akivamakshivim gmail.com מקורות: שולחן ערוך אורח חיים סימן רמח סעיף א תשובות נוספות בנושא:
שאלה: יימי השובבים: מהי חשיבותם ומעלתם של ימי השובבים? מצאתי שכתוב באחד מעלוני השבת: "כל העושה בימי השובבים תענית דיבור וקוראים ג פעמים ספר תהילים בלי הפסק עם וידוי הגדול נחשב לו כאילו התענה 65,600 תעניות וכאילו התענה משבת לשבת. השאלות שלי: א)האם יתכן שאם נעשה את הפעולות הנ"ל שכביכול הם פשוטות למעשה אז יחשב לנו כאליו התעננו מסר רב כל כך של תעניות??? ומה המקור לכך?? ב)איך עושים תענית דיבור?,מתי מקבלים אותה?,לכמה זמן היא נמשכת? ג)האם קריאת התהילים יכולה להיות עם הפסקות בין פרק לפרק או לפחות בין ספר לספר או בין ספר שלם לספר שלם? והאם אפשר לקרוא על פרק 3 פעמים וככה לסיים את הספר או שחובה לסיים ספר ואז עוד ספר ואז עוד ספר או שהסדר לא משנה? ד)מהו וידוי הגדול?
תשובה: לך כל מה שמגיע ללא עמל - לא יצלח. כדברי הפתגם  לא יגעת ומצאת - אל תאמין. הכוונה לאדם המפסיק את חייו לכמה ימים ומתחיל בתהליך תשובה וזיכוך גדולים על כל חייו. לאחר זה הוא יכול אולי לצאת אדם זך יותר. תענית דיבור הוא יום שלם ללא שום מילה של דיבור חול (גם לא בקשה לכוס קפה). כמובן ששכיר או הורה לילדים, חייל וכד  אסור לעשות זאת. ביום כזה אדם יושב בבית הכנסת כל היום ואינו מדבר שום דבר שאינו תפילה או תורה. בודאי אינו עונה לטלפון וכד. כמובן שאחרי יום כזה חובה לצאת אדם אחר ביחס לחברו ולעם ישראל ולראות הכל ב עין טובה. יש יהודים הנפגשים ולומדים ביחד ביום כזה, ואפשר גם בשבת, רק להזהר שלא לומר אף מילת חול. זה לא משנה אם קוראים תהילים ברצף או לא, ולאנשים רבים עדיף ללמוד תורה בעיון מאשר לקרוא תהילים בלי להעמיק בהם. כמובן שזה מתאים רק למי שמסוגל להתרומם מתוך כך לאהבת ישראל. כמו כן אדם העושה זאת צריך להסתיר ככל שניתן את מעשיו מאחרים כי סיפורם שלא לצורך מקטין מאד את ערכם. דוד לוי 098987548
שאלה: ההאם מותר לרכב על סטריטר בשבת: הרב האם מותר לרכב על סטריטר בשבת
תשובה: השאלה היא אם זה כלי תחבורה של מבוגרים או משחק של ילדים. עיין בתשובה מורחבת ומפורטת - שים לב שיש התיחסות לגיל המשתמש:
שאלה: ככשרות: שבוע טוב. רציתי לשאול בנוגע לסכו ם האם יש אפשרות להשתמש באותו סכו ם לבשר וחלב, אם הוא עשוי כולו ממתכת? כך שמעתי כי אין הוא קולט כמו הפלסטיק(כמו כן אינני מחמירה) בברכת ו עדי
תשובה: יש צורך בהפרדת הסכו"ם, שכן סכו"ם שנגע בבשר חם או חלב חם הופך להיות בשרי חלבי. שבוע טוב
שאלה: ממהי אמונה: מהי אמונה??
תשובה: אכתוב לך מספר דברים בסיסיים ותמציתיים (לכן אני ממליץ לקרוא לאט ובתשומת לב רבה): תחילה נחלק בין אמונת אדם בכלל (תודעת האמונה היא תודעה אנושית כללית) ואמונת ישראל בפרט: לאמונת האדם יש שורשים רבים: התפעלות מפלאי הבריאה. התבוננות פנימית בתחושות נשגבות השוכנות בלב האדם. התרגשות מהרוח האנושית המתבטאת ביצירה האנושית (מדע ואמנות). מעשים מוסריים נעלים של מסירות למען הזולת ולמען ערכים. אמונת ישראל היא מסורת של דבר ד  בפי נביאיו ומעשי ד  בניסים. אלו הדריכו את העם מאז יצירתו ועד היום. ההשפעה שלהם ניכרת בזכרון הלאומי ובמצוות שהעם מקיים עד היום. האמונה הישראלית מתבססת על ההיסטוריה הפלאית של עם נצח ששורד ושב לתחיה בארצו באופן שאין לו תקדים והסבר. האמונה נתפסת בכוחות הרוחניים של האדם: ברגש, בשכל ובתודעה פנימית עמוקה שממלאה את כל ישותו של האדם. האמונה מביאה את האדם להתמסר ללא גבול לאלוקיו, לראות בכך תכלית נשגבת שמבטלת כל דבר אחר. האמונה מסוגלת לעורר באדם כוחות רוח אדירים שיש להם תוצאות רוחניות, חברתיות ומעשיות. המאמין מתגבר על קשיים וסבל שמתגמדים בפני החויה של השגב הרוחני שהאמונה מעניקה לו. האמונה מעניקה לאדם אושר גדול ושמחה פנימית אמיתית, מפני שהאמונה היא חיבור אל הגדול ביותר, מתוך כך בטחון מלא (שמסלק כל פחד מארוע שעלול לפגוע בו). החיבור מדריך את המאמין הישראלי בתובנות, ערכים ומעשים שמעניקים לו משמעות מלאה לחיים, טעם וערך לכל רגע בחיים.
שאלה: טטונה OU: אנו מקפידים על רמת כשרות הכי גבוהה. ורציתי לשאול מהי רמת הכשרות של טונה Star Kist בהכשר ה- ou ארה"ב כתוב עליו "בישול ישראל". האם אפשר לסמוך עליהם כשמדובר בטונה? והאם הם מקילים בבישול בקיטור? ו
תשובה: אם אתם רוצים לאכול כפי שציינתם " רמת כשרות הכי גבוהה" אז תאכלו ע"פ רשימת המומלצים של בדף הבית.
שאלה: עעל מה נענשו על התלונה עצמה או על הדרך בה הצגו את התלונה???: לרב בחטא המתאוננים (לא המתאווים) האם נענשו על התלונה עצמה (שהלכו במדבר שלושה ימים ללא עצירה)או על דרך שבה הציגו את התלונה?
תשובה: להלן דברי הרמב"ן על הפסוק: ואמר "כמתאוננים", כי היו מדברים במר נפשם כאשר יעשו הכואבים. והיה רע בעיני ה, שהיה להם ללכת אחריו בשמחה ובטוב לבב מרוב ה אשר נתן להם, והם היו כאנוסים ומוכרחין מתאוננים ומתרעמים על ענינם. רמב"ן לבמדבר פרק יא פסוק א
שאלה: נניפוי קמח ללא גלוטן: שבוע טוב האם יש צורך לנפות קמח ללא גלוטן לסוגיו השונים (טפיוקה, חומוס, אורז וקונידיטור שעיקרו מתירס) וכיצד?
תשובה: זה לא בדיוק קמח ללא גלותן אלא הם : קמח טפיוקה, קמח חומוס, קמח אורז וכו. צריך לנפות אותם בנפה כמו שמנפים בו קמח. דווקא השבוע היתה בעיה קשה כאשר מצאו קמח סויה נגועב כמה בתי עסק בדרום הארץ.
שאלה: ההבא להורגך השכם להורגו: האם מותר לגזור גזר דין מוות לרוצחים, מחבלים למשל? במקרה שהם נתפסו, האם מותר להרוג אותם? האם זה נכלל בכלל הבא להורגך השכם להורגו או שזה רק לפני ניסיון הרצח?
תשובה: באופן תיאורתי בודאי שאם בא מחבל לרצוח דינו מיתה, וקל וחומר שאסור לשחררו. אך על פי חוקי המדינה, במידה והמחבל נתפס בחיים לא מטילים עליו עונש מוות, אלא מאסר בלבד. למעשה צריך לכבד את החוק, ולא לפעול באופן פרטי, אך עם זאת צריך להתפלל שיגיע היום שחוקי המדינה יהיו מושתתים על פי חוקי התורה באופן מלא. בשורות טובות אברהם קריספין רב קהילה בישוב אדם
שאלה: ששאלה הלכתית ושאלה מקראית: לרב, 1. שמעתי (לא מכיר בהלכה) שלגברים יש עוד כמה דקות של עשיית מלאכה לאחר כניסת שבת. מאשר מפריך? 2. על דוד המלך ושמעי בן גרא: הייתי רוצה להבין מדוע דוד מבליג לשמעי בכל תקופת מלכותו ומגלה אצילות נפש (הוא אף אומר על מעשהו של שמעי "ה אמר לו קלל"), ואף שמעי מבקש סליחה ודוד נשבע שלא שלא יפגע בו, אך בצוואתו לבנו שלמה נראה שלא רק שהטינה לא הוסרה אלא הוא גם מצווה מיתה על שמעי. האם לרב יש הצעה להבין מה קורה פה? ושבוע טוב
תשובה: א. אין הבדל מגדרי בין גברים לנשים. ההבדל נובע מכך שנשים המדליקות נרות שבת מקבלות עליהן את השבת, בעוד הגברים עדיין לא קיבלו עליהם את השבת. ברם, גם לגברים יש דין של תוספת שבת, והם חייבים לקבל את השבת לפני השקיעה כדי לקיים דין זה. ב. יש הצעות רבות ביחס לשמעי. דוד מבליג בשל העובדה שאף שלשמעי מגיע עונש חמור   דוד חש כי הוא לא ראוי להיות היד המענישה, שכן הוא עצמו מצוי עתה בתהליך של קבלת הדין ושל דמות הראויה לביזוי על מה שהוא עשה. לעומת זאת, בצוואתו לשלמה השתנו שני דברים: ראשית, הקב"ה קיבל את תשובת דוד, והוא שב למעמדו  שנית, דוד מבין כי אם שלמה לא ינהג בתקיפות מיד עם תחילת מלכותו   הוא ייאלץ להתמודד עם טענות חוסר לגיטימיות אינטנסיביות, ולא יוכל לבסס את מלכותו. האם זה נראה לך?
שאלה: עעל חזרה בתשובה: אני עכשיו בת 20 הייתי בשאלה מגיל 11 ובגיל 18 היו לי דעות עמוקות על נגד התורה ונגד הקבה. ועכשיו ועכשיו שמשו ריגשי שאני לא יודעת להסביר אותו אומר לי לחזור בתשובה.והדעות האלה עדיין בראש שלי וקשה לי לשמור שבת ואת כול שאר המצות.מה אני צריכה לעשות?
תשובה: מחשבות מושפעות מגורמים רבים ושונים, לא רק המחשבות משקפות את האמת הפנימית שלנו. אם את מרגישה אמת פנימית לחזור בתשובה את בהחלט יכולה ללכת עם האמת הזאת. יש עקרון יהודי מפורסם: "אחרי המעשים נמשכים הלבבות". עקרון זה נאמל למי שנמצא במצבך. לומר לך שאם תתחילי לעשות את הטוב, גם המחשבות ישתנו לטובה. דבר נוסף שיש לו משקל גדול וכוח לחולל שינויים אדירים - זו התפילה. מלבד התפילה כמעשה דתי שמושך אחריו את הלב תוסיפי לתפילות שלך בקשה אישית מורחבת - על כל מהלך התשובה שלך, שתזכי לראות בו ברכה והצלחה.
שאלה: ש בית: האם מותר לאשה לא לספר לבעלה על קנייה יקרה שבצעה לטובת בית?
תשובה: בית הינו ערך חשוב ביותר. ח אומרים שבכדי להביא בין איש לאשתו, מוכן הקב"ה למחוק את שמו. ברם בית מושג מתוך שיתוף, שקיפות והבנה הדדית. בית לא מושג ע"י הסתרת מידע מבן הזוג או מסירת מידע לא נכון. לכן יש למצוא את הדרך הנכונה לספר לבן הזוג את האמת, בעיתוי המתאים ובאופן המתאים על מנת שזה יתקבל בהבנה ובאהבה. באופן כזה, גם אם נעשתה טעות, סיכוי רב יותר שבן הזוג יקבל זאת בהבנה, יסלח ויעבור הלאה. זהו בנין שלם אשר אתם צריכים לבנות יחדיו מתוך סבלנות וסובלנות, אהבה ואחוה "והאמת וה אהבו". רונן (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: בבד  צ איגוד הרבנים: אני מקפיד לקנות רק מוצרים עם כשרות מהדרין. רציתי לשאול האם אפשר לסמוך על הכשרות של בד"צ איגוד הרבנים של הרב וועסטהיים מנשסטער? כאמור - שאלתי האם הכשרות שלו טובה מספיק גם למי שמחפש להדר. מראש! נ.ב. - אשמח לתשובה במייל
תשובה: יש הרבה מאד בד"צים והם רמות שונות של הקפדה. הוא כן נחשב כמהדרין.